b'\n_START_ARTICLE_\nTobias Perch-Nielsen\n_START_SECTION_\nBoldklubben S\xc3\xb8ller\xc3\xb8d-Vedb\xc3\xa6k\n_START_PARAGRAPH_\nI januar 2008 underskrev Tobias Perch-Nielsen en kontrakt med Boldklubben S\xc3\xb8ller\xc3\xb8d-Vedb\xc3\xa6k, og blev den blot anden spiller som klubben havde skrevet en professionel kontrakt med. I s\xc3\xa6sonen 2007/08 spillede han 12 kampe og scorede otte m\xc3\xa5l for klubben i 2. division.\n_START_SECTION_\nFC Roskilde\n_START_PARAGRAPH_\nPerch-Nielsen skiftede i juli 2008 til 1. divisionsklubben FC Roskilde, der havde k\xc3\xb8bt ham fri af kontrakten med BSV. I BSV var han blevet benyttet som kantspiller, men i Roskilde blev han flyttet frem som angriber. Han sad udenfor i det meste af s\xc3\xa6sonen 2009/10 med en skade i menisken._NEWLINE_I s\xc3\xa6sonen 2010/11 blev han topscorer for klubben, da han scorede 14 m\xc3\xa5l i 26 kampe, og s\xc3\xa6sonen efter, blev det til fem m\xc3\xa5l for angriberen, og blev delt topscorer sammen med Jesper H\xc3\xa5kansson._NEWLINE_Fra 2008 til 2012 spillede Perch-Nielsen i alt 76 kampe og scorede 21 m\xc3\xa5l for FC Roskilde.\n_START_SECTION_\nViborg FF\n_START_PARAGRAPH_\nI sommeren 2012 skrev Tobias Perch-Nielsen en kontrakt med 1. divisionsklubben Viborg FF, der var g\xc3\xa6ldende indtil 31. december 2014. I efter\xc3\xa5ret 2013 var han udlejet til Hobro IK i 1. division, hvor det blev til 3 m\xc3\xa5l i 10 kampe.\n_START_SECTION_\nFC Fredericia\n_START_PARAGRAPH_\nDen 1. juli 2014 skrev Tobias under p\xc3\xa5 en kontrakt med FC Fredericia.\n_START_SECTION_\nN\xc3\xa6stved\n_START_PARAGRAPH_\nDen 4. februar 2016 skrev han kontrakt med N\xc3\xa6stved BK g\xc3\xa6ldende til sommeren 2018._NEWLINE_Den 9. februar 2017 stoppede han sin professionelle karriere, p\xc3\xa5grund af kn\xc3\xa6problemer.'